**ตัวอย่างข้อสอบ**

**การไกล่เกลี่ยและประนอมข้อพิพาททางแพ่งและทางอาญา ในอำนาจหน้าที่ของอำเภอ**

........................

๑. พ.ร.บ. ระเบียบบริหารราชการแผ่นดิน พ.ศ. ๒๕๓๔ แก้ไขเพิ่มเติมโดย พ.ร.บ. ระเบียบบริหารราชการ

แผ่นดิน พ.ศ. ๒๕๓๔ (ฉบับที่ ๗) พ.ศ. ๒๕๕๐ ให้ไว้เมื่อใด

**ตอบ** วันที่ ๑๓ กันยายน ๒๕๕๐

๒. พ.ร.บ. ระเบียบบริหารราชการแผ่นดิน พ.ศ. ๒๕๓๔ แก้ไขเพิ่มเติมโดย พ.ร.บ. ระเบียบบริหารราชการ

แผ่นดิน พ.ศ. ๒๕๓๔ (ฉบับที่ ๗) พ.ศ. ๒๕๕๐ ประกาศในราชกิจจานุเบกษาเมื่อใด

**ตอบ** วันที่ ๑๕ กันยายน ๒๕๕๐

๓. พ.ร.บ. ระเบียบบริหารราชการแผ่นดิน พ.ศ. ๒๕๓๔ แก้ไขเพิ่มเติมโดย พ.ร.บ. ระเบียบบริหารราชการ

แผ่นดิน พ.ศ. ๒๕๓๔ (ฉบับที่ ๗) พ.ศ. ๒๕๕๐ มีผลบังคับใช้เมื่อใด

**ตอบ** ให้ใช้บังคับ**ตั้งแต่วันถัดจาก**วันประกาศในราชกิจจานุเบกษา เป็นต้นไป (วันที่ ๑๖ กันยายน ๒๕๕๐)

๔. ผู้ใดเป็นผู้รักษาการตาม พ.ร.บ. ระเบียบบริหารราชการแผ่นดิน พ.ศ. ๒๕๓๔ แก้ไขเพิ่มเติมโดย พ.ร.บ.

ระเบียบบริหารราชการแผ่นดิน พ.ศ. ๒๕๓๔ (ฉบับที่ ๗) พ.ศ. ๒๕๕๐

**ตอบ** ให้นายกรัฐมนตรี (พลเอกสุรยุทธ์ จุลานนท์) รักษาการตามพระราชบัญญัตินี้

๕. มาตรา ๖๑/๑ (๑) แห่ง พ.ร.บ. ระเบียบบริหารราชการแผ่นดิน พ.ศ. ๒๕๓๔ แก้ไขเพิ่มเติมโดย พ.ร.บ.

ระเบียบบริหารราชการแผ่นดิน พ.ศ. ๒๕๓๔ (ฉบับที่ ๗) พ.ศ. ๒๕๕๐ ได้บัญญัติให้อำเภอมีอำนาจหน้าที่

ภายในเขตอำเภอ มีข้อความว่าอย่างไร

**ตอบ** (๑) อำนาจและหน้าที่ตามที่กำหนดในมาตรา ๕๒/๑ (๑) (๒) (๓) (๔) (๕) และ (๖) โดยให้นำ

ความในมาตรา ๕๒/๑ วรรคสอง มาใช้บังคับโดยอนุโลม

๖. มาตรา ๖๑/๑ (๒) แห่ง พ.ร.บ. ระเบียบบริหารราชการแผ่นดิน พ.ศ. ๒๕๓๔ แก้ไขเพิ่มเติมโดย พ.ร.บ.

ระเบียบบริหารราชการแผ่นดิน พ.ศ. ๒๕๓๔ (ฉบับที่ ๗) พ.ศ. ๒๕๕๐ ได้บัญญัติให้อำเภอมีอำนาจหน้าที่

ภายในเขตอำเภอ มีข้อความว่าอย่างไร

**ตอบ** (๒) ส่งเสริม สนับสนุน และจัดให้มีการบริการร่วมกันของหน่วยงานของรัฐในลักษณะ

ศูนย์บริการร่วม

๗. มาตรา ๖๑/๑ (๓) แห่ง พ.ร.บ. ระเบียบบริหารราชการแผ่นดิน พ.ศ. ๒๕๓๔ แก้ไขเพิ่มเติมโดย พ.ร.บ.

ระเบียบบริหารราชการแผ่นดิน พ.ศ. ๒๕๓๔ (ฉบับที่ ๗) พ.ศ. ๒๕๕๐ ได้บัญญัติให้อำเภอมีอำนาจหน้าที่

ภายในเขตอำเภอ มีข้อความว่าอย่างไร

**ตอบ** (๓) ประสานงานกับองค์กรปกครองส่วนท้องถิ่นเพื่อร่วมมือกับชุมชนในการดำเนินการให้มีแผน

ชุมชน เพื่อรองรับการสนับสนุนงบประมาณจากองค์กรปกครองส่วนท้องถิ่น จังหวัด และกระทรวง

ทบวง กรม

๘. มาตรา ๖๑/๑ (๔) แห่ง พ.ร.บ. ระเบียบบริหารราชการแผ่นดิน พ.ศ. ๒๕๓๔ แก้ไขเพิ่มเติมโดย พ.ร.บ.

ระเบียบบริหารราชการแผ่นดิน พ.ศ. ๒๕๓๔ (ฉบับที่ ๗) พ.ศ. ๒๕๕๐ ได้บัญญัติให้อำเภอมีอำนาจหน้าที่

ภายในเขตอำเภอ มีข้อความว่าอย่างไร

**ตอบ** (๔) ไกล่เกลี่ยหรือจัดให้มีการไกล่เกลี่ยประนอมข้อพิพาทเพื่อให้เกิดความสงบเรียบร้อยในสังคม

ตามมาตรา ๖๑/๒ และมาตรา ๖๑/๓

๙. การไกล่เกลี่ยประนอมข้อพิพาททางแพ่ง ตามมาตรา ๖๑/๒ แห่ง พ.ร.บ. ระเบียบบริหารราชการแผ่นดิน

พ.ศ. ๒๕๓๔ แก้ไขเพิ่มเติมโดยพ.ร.บ. ระเบียบบริหารราชการแผ่นดิน พ.ศ. ๒๕๓๔ (ฉบับที่ ๗) พ.ศ.

๒๕๕๐ ได้กำหนดเงื่อนไขไว้ว่าอย่างไร

**ตอบ** ในอำเภอหนึ่ง ให้มีคณะบุคคลผู้ทำหน้าที่ไกล่เกลี่ยและประนอมข้อพิพาทของประชาชน ดังนี้

1. คู่กรณีฝ่ายใดฝ่ายหนึ่งมีภูมิลำเนาอยู่ในเขตอำเภอ
2. เรื่องที่พิพาททางแพ่งเกี่ยวกับที่ดิน มรดก และข้อพิพาททางแพ่งอื่นที่มีทุนทรัพย์ไม่เกินสองแสนบาท หรือมากกว่านั้น ตามที่กำหนดในพระราชกฤษฎีกา

๑๐. กฎกระทรวงว่าด้วยการไกล่เกลี่ยและประนอมข้อพิพาททางแพ่ง พ.ศ. ๒๕๕๓ ให้ไว้เมื่อใด

**ตอบ** วันที่ ๒๕ สิงหาคม ๒๕๕๓

๑๑. กฎกระทรวงว่าด้วยการไกล่เกลี่ยและประนอมข้อพิพาททางแพ่ง พ.ศ. ๒๕๕๓ ประกาศในราชกิจจา

นุเบกษาเมื่อใด

**ตอบ** วันที่ ๗ กันยายน ๒๕๕๓

๑๒. กฎกระทรวงว่าด้วยการไกล่เกลี่ยและประนอมข้อพิพาททางแพ่ง พ.ศ. ๒๕๕๓ มีผลบังคับใช้เมื่อใด

**ตอบ** เมื่อพ้นกำหนด**หนึ่งร้อยยี่สิบวัน**นับแต่วันประกาศในราชกิจจานุเบกษาเป็นต้นไป (วันที่ 5 มกราคม

2554)

๑๓. กฎกระทรวงว่าด้วยการไกล่เกลี่ยและประนอมข้อพิพาททางแพ่ง พ.ศ. ๒๕๕๓ มีผลบังคับใช้เมื่อพ้น

กำหนด**หนึ่งร้อยยี่สิบวัน**นับแต่วันประกาศในราชกิจจานุเบกษาเป็นต้นไป **เว้นแต่**ตามกฎกระทรวงฯ ข้อ ๒๘

ให้ใช้บังคับ เมื่อใด

**ตอบ** ให้ใช้บังคับตั้งแต่วันประกาศในราชกิจจานุเบกษาเป็นต้นไป

๑๔. กฎกระทรวงว่าด้วยการไกล่เกลี่ยและประนอมข้อพิพาททางแพ่ง พ.ศ. ๒๕๕๓ ข้อ ๒๘ มีข้อความว่า

อย่างไร

**ตอบ** ในวาระเริ่มแรก ให้นายอำเภอดำเนินการจัดให้มีบัญชีรายชื่อบุคคลที่จะทำหน้าที่เป็นผู้ไกล่เกลี่ย

ให้แล้วเสร็จภายใน**เก้าสิบวัน**นับแต่วันที่กฎกระทรวงนี้ประกาศในราชกิจจานุเบกษา (ข้อ ๒๘)

๑๕. การออกกฎกระทรวงว่าด้วยการไกล่เกลี่ยและประนอมข้อพิพาททางแพ่ง พ.ศ. ๒๕๕๓ อาศัยอำนาจตาม

มาตราใด ของ พ.ร.บ. ระเบียบบริหารราชการแผ่นดิน พ.ศ. ๒๕๓๔ แก้ไขเพิ่มเติมโดย พ.ร.บ. ระเบียบ

บริหารราชการแผ่นดิน พ.ศ. ๒๕๓๔ (ฉบับที่ ๗) พ.ศ. ๒๕๕๐ และบัญญัติว่าอย่างใด

**ตอบ** มาตรา ๖๑/๒ วรรคหก บัญญัติว่า หลักเกณฑ์และวิธีการจัดทำบัญชี การดำเนินการไกล่เกลี่ย

ข้อพิพาทและการจัดทำสัญญาประนีประนอมยอมความ ตลอดจนค่าตอบแทนของคณะบุคคล

ผู้ทำหน้าที่ไกล่เกลี่ยและประนอมข้อพิพาท ให้เป็นไปตามที่กำหนดในกฎกระทรวง

๑๖. อำเภอจะต้องจัดทำบัญชีรายชื่อบุคคลที่จะทำหน้าที่เป็นผู้ไกล่เกลี่ยตามกฎกระทรวงว่าด้วยการไกล่เกลี่ย

และประนอมข้อพิพาททางแพ่ง พ.ศ. ๒๕๕๓ ไว้จำนวนเท่าใด

**ตอบ** อำเภอหนึ่งให้มีบัญชีรายชื่อ โดยจำนวนบุคคลในบัญชีรายชื่อให้เป็นไปตามที่นายอำเภอเห็นสมควร

แต่ต้อง**ไม่น้อยกว่ายี่สิบคน** (ข้อ ๓ วรรคหนึ่ง)

๑๗. ผู้ใดคือบุคคลผู้ทำหน้าที่เป็นประธานคณะบุคคลผู้ทำหน้าที่ไกล่เกลี่ยและประนอมข้อพิพาทตาม

กฎกระทรวงว่าด้วยการไกล่เกลี่ยและประนอมข้อพิพาททางแพ่ง พ.ศ. ๒๕๕๓

**ตอบ** นายอำเภอ พนักงานอัยการประจำจังหวัด หรือปลัดอำเภอที่ได้รับมอบหมายคนหนึ่งเป็นประธาน

(ข้อ ๒)

๑๘. พนักงานอัยการประจำจังหวัด ผู้ทำหน้าที่เป็นประธานคณะบุคคลผู้ทำหน้าที่ไกล่เกลี่ยและประนอม

ข้อพิพาทหมายถึงบุคคลใด

**ตอบ** ข้าราชการอัยการซึ่งดำรงตำแหน่งตั้งแต่อัยการผู้ช่วยขึ้นไปที่ปฏิบัติหน้าที่อยู่ในจังหวัด (ข้อ ๒)

๑๙. การจัดทำบัญชีรายชื่อบุคคลที่จะทำหน้าที่เป็นผู้ไกล่เกลี่ยตามกฎกระทรวงว่าด้วยการไกล่เกลี่ยและ

ประนอมข้อพิพาททางแพ่ง พ.ศ. ๒๕๕๓ จะต้องทำอย่างไร และต้องใช้เวลาจัดทำเท่าใด

**ตอบ** ให้นายอำเภอประกาศระยะเวลาในการรับสมัครเป็นผู้ไกล่เกลี่ยไว้ ณ ที่ว่าการอำเภอ ที่ทำการ

องค์กรปกครองส่วนท้องถิ่น ที่ทำการผู้ใหญ่บ้าน และสถานที่ที่เป็นชุมชนตามที่เห็นสมควร

(ข้อ ๓ วรรคสอง) และเมื่อพ้นวันรับสมัครแล้ว ให้นายอำเภอรวบรวมรายชื่อผู้สมัครซึ่งมีคุณสมบัติและ

ไม่มีลักษณะต้องห้าม พร้อมทั้งประวัติย่อของแต่ละบุคคลเสนอให้คณะกรมการจังหวัดให้ความเห็นชอบ

(ข้อ ๕ วรรคหนึ่ง)

๒๐. กรมการจังหวัดจะพิจารณาให้ความเห็นชอบบัญชีรายชื่อบุคคลที่จะทำหน้าที่เป็นผู้ไกล่เกลี่ยตาม

กฎกระทรวงว่าด้วยการไกล่เกลี่ยและประนอมข้อพิพาททางแพ่ง พ.ศ. ๒๕๕๓ ต้องดำเนินการภายในกี่วัน

**ตอบ** คณะกรมการจังหวัดพิจารณาให้ความเห็นชอบบัญชีรายชื่อให้แล้วเสร็จภายใน**สามสิบวัน**นับแต่

วันที่ได้รับบัญชีรายชื่อจากนายอำเภอ (ข้อ ๕ วรรคสอง)

๒๑. คุณสมบัติของผู้สมัครเป็นผู้ไกล่เกลี่ย ตามกฎกระทรวงว่าด้วยการไกล่เกลี่ยและประนอมข้อพิพาท

ทางแพ่ง พ.ศ. ๒๕๕๓ จะต้องมีคุณสมบัติอย่างไร

**ตอบ** (๑) มีอายุไม่ต่ำกว่าสามสิบห้าปีบริบูรณ์ในวันสมัคร

(๒) มีภูมิลำเนาตามหลักฐานทะเบียนราษฎรในเขตอำเภอที่สมัคร

(๓) เป็นบุคคลที่มีความรู้หรือมีประสบการณ์เหมาะสมกับการทำหน้าที่ไกล่เกลี่ยและประนอม

ข้อพิพาท (ข้อ ๔ ก.)

๒๒. ลักษณะต้องห้ามของผู้สมัครเป็นผู้ไกล่เกลี่ย ตามกฎกระทรวงว่าด้วยการไกล่เกลี่ยและประนอมข้อพิพาท

ทางแพ่ง พ.ศ. ๒๕๕๓ จะต้องมีลักษณะต้องห้ามอย่างไร

**ตอบ** (๑) เป็นข้าราชการหรือเจ้าหน้าที่อื่นของรัฐ

(๒) เป็นบุคคลล้มละลาย คนเสมือนไร้ความสามารถ หรือคนวิกลจริตหรือจิตฟั่นเฟือน

ไม่สมประกอบ

(๓) เป็นผู้เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิด

ที่ได้กระทำโดยประมาทหรือความผิดลหุโทษ

(๔) เป็นผู้ดำรงตำแหน่งทางการเมือง กรรมการหรือผู้ดำรงตำแหน่งอื่น ซึ่งรับผิดชอบการบริหาร

พรรคการเมือง ที่ปรึกษาพรรคการเมือง หรือเจ้าหน้าที่ในพรรคการเมือง

(๕) เป็นผู้เคยถูกถอดถอนให้พ้นจากบัญชีรายชื่อ (ข้อ ๔ ข.)

๒๓. ผู้ไกล่เกลี่ยพ้นจากบัญชีรายชื่อบุคคลที่จะทำหน้าที่เป็นผู้ไกล่เกลี่ยตามกฎกระทรวงว่าด้วยการไกล่เกลี่ย

และประนอมข้อพิพาททางแพ่ง พ.ศ. ๒๕๕๓ เมื่อใด

**ตอบ** (๑) ตาย

(๒) ลาออก โดยยื่นเป็นหนังสือต่อนายอำเภอ

(๓) นายอำเภอโดยความเห็นชอบของคณะกรมการจังหวัดสั่งให้พ้นจากบัญชีรายชื่อเพราะขาด

คุณสมบัติหรือมีลักษณะต้องห้ามตามกฎกระทรวงฯ ข้อ ๔

(๔) ไม่เข้าร่วมการไกล่เกลี่ยและประนอมข้อพิพาทตามกำหนดนัดหมายติดต่อกันเกินสองครั้ง

โดยไม่แจ้งเหตุผลความจำเป็นต่อประธานคณะผู้ไกล่เกลี่ย

(๕) ถูกถอดถอนให้พ้นจากบัญชีรายชื่อตามกฎกระทรวงฯ ข้อ ๙ (ข้อ ๖)

๒๔. จรรยาบรรณของผู้ไกล่เกลี่ยตามตามกฎกระทรวงว่าด้วยการไกล่เกลี่ยและประนอมข้อพิพาททางแพ่ง

พ.ศ. ๒๕๕๓ กำหนดไว้อย่างไรบ้าง

**ตอบ** (๑) ปฏิบัติหน้าที่ด้วยความเป็นกลาง อิสระ ยุติธรรม และไม่เลือกปฏิบัติ

(๒) เข้าร่วมการไกล่เกลี่ยและประนอมข้อพิพาททุกครั้ง เว้นแต่แจ้งเหตุผลความจำเป็น

ล่วงหน้าให้ประธานคณะผู้ไกล่เกลี่ยทราบ

(๓) ปฏิบัติหน้าที่ด้วยความรวดเร็ว ไม่ทำให้การไกล่เกลี่ยและประนอมข้อพิพาทล่าช้าเกินสมควร

(๔) ซื่อสัตย์สุจริต ไม่เรียกหรือรับทรัพย์สินหรือประโยชน์อื่นใดจากคู่พิพาทหรือบุคคลอื่น

ที่มีส่วนเกี่ยวข้องกับข้อพิพาท

(๕) ใช้วาจาสุภาพในขณะปฏิบัติหน้าที่ไกล่เกลี่ยและประนอมข้อพิพาท

(๖) รักษาความลับที่เกี่ยวข้องกับการไกล่เกลี่ยและประนอมข้อพิพาท

(๗) ไม่ชี้ขาดข้อพิพาทหรือบีบบังคับให้คู่พิพาทฝ่ายใดฝ่ายหนึ่งหรือทั้งสองฝ่ายลงลายมือชื่อ

ในสัญญาประนีประนอมยอมความ (ข้อ ๘)

๒๕. กรณีใดบ้างที่ผู้ไกล่เกลี่ย ถูกถอดถอนออกจากบัญชีรายชื่อบุคคลที่จะทำหน้าที่เป็นผู้ไกล่เกลี่ย

**ตอบ** เมื่อคู่พิพาทฝ่ายใดฝ่ายหนึ่งร้องเรียนว่าผู้ไกล่เกลี่ยผู้ใดประพฤติผิดจรรยาบรรณตามกฎกระทรวงฯ

ข้อ ๘ ให้นายอำเภอดำเนินการสอบสวนข้อเท็จจริง เมื่อผลการสอบสวนปรากฏว่ามีมูลและเป็นกรณี

ประพฤติผิดจรรยาบรรณตามตามกฎกระทรวงฯ ข้อ ๘ (๑) (๔) (๖) หรือ (๗) ให้ดำเนินการถอดถอน

ผู้นั้นพ้นจากบัญชีรายชื่อโดยความเห็นชอบของคณะกรมการจังหวัด (ข้อ ๙ วรรคหนึ่ง)

๒๖. ถ้าการร้องเรียนตามกฎกระทรวงฯ ข้อ ๙ วรรคหนึ่ง เป็นการร้องเรียนเมื่อเริ่มต้นกระบวนการไกล่เกลี่ยไปแล้ว

นายอำเภอ จะต้องทำอย่างไร

**ตอบ** ให้นายอำเภอสั่งระงับการไกล่เกลี่ยไว้ก่อนจนกว่าจะทราบผลการสอบสวน และเมื่อทราบผลการ

สอบสวนแล้ว ถ้าเป็นกรณีที่นายอำเภอสั่งให้ผู้ไกล่เกลี่ยนั้นพ้นจากการทำหน้าที่ผู้ไกล่เกลี่ย หรือจะ

ดำเนินการถอดถอนให้พ้นจากบัญชีรายชื่อ ให้นายอำเภอสั่งให้คู่พิพาทเลือกผู้ไกล่เกลี่ยอื่นทำหน้าที่

แทนผู้ไกล่เกลี่ยที่ถูกร้องเรียน และให้เป็นดุลพินิจของประธานคณะผู้ไกล่เกลี่ยพิจารณาว่าจะดำเนิน

กระบวนการไกล่เกลี่ยต่อไปหรือเริ่มต้นกระบวนการไกล่เกลี่ยใหม่ (ข้อ ๙ วรรคสอง)

๒๗. ในกรณีที่ประธานคณะผู้ไกล่เกลี่ยถูกร้องเรียนว่าประพฤติผิดจรรยาบรรณตามกฎกระทรวงฯ ข้อ ๘

จะต้องดำเนินการอย่างไร

**ตอบ** ในกรณีที่คู่พิพาทฝ่ายใดฝ่ายหนึ่งเห็นว่าประธานคณะผู้ไกล่เกลี่ยประพฤติผิดจรรยาบรรณตาม

กฎกระทรวงฯ ข้อ ๘ ให้ร้องเรียนต่อผู้บังคับบัญชาของผู้ทำหน้าที่ประธานคณะผู้ไกล่เกลี่ยนั้น

ในกรณีที่ผู้บังคับบัญชาดังกล่าวเห็นสมควรเปลี่ยนผู้ทำหน้าที่ประธานคณะผู้ไกล่เกลี่ย ให้ดำเนินการ

โดยเร็ว เว้นแต่นายอำเภอเป็นประธานคณะผู้ไกล่เกลี่ย ให้พนักงานอัยการประจำจังหวัดทำหน้าที่

ประธานคณะผู้ไกล่เกลี่ยแทน (ข้อ ๙ วรรคสาม)

๒๘. นายอำเภอตรวจสอบบัญชีรายชื่อเป็นประจำทุกปีปฏิทิน กรณีที่มีการเปลี่ยนแปลงรายชื่อบุคคลในบัญชี

รายชื่อผู้ไกล่เกลี่ย จะต้องทำอย่างไร

**ตอบ** ให้นายอำเภอจัดทำบัญชีรายชื่อใหม่ และปิดประกาศให้ทราบโดยทั่วกัน ณ สถานที่ตามกฎกระทรวงฯ

ข้อ ๓ วรรคสอง ของกฎกระทรวงฯ (ข้อ ๑๐)

๒๙. กรณีที่คู่พิพาทฝ่ายใดฝ่ายหนึ่งประสงค์จะให้นายอำเภอดำเนินการไกล่เกลี่ยและประนอมข้อพิพาททางแพ่ง

จะต้องทำอย่างไร

**ตอบ** ๑) ให้แจ้งความประสงค์เป็นคำร้องขอต่อนายอำเภอ โดยจะทำเป็นหนังสือส่งด้วยตนเองหรือส่ง

ทางไปรษณีย์ หรือแจ้งด้วยวาจา ณ ที่ว่าการอำเภอที่ตนมีภูมิลำเนาก็ได้ ในกรณีแจ้งด้วยวาจา

ให้นายอำเภอจดแจ้งรายละเอียดและให้ผู้ร้องลงลายมือชื่อไว้เป็นหลักฐาน(ข้อ ๑๑ วรรคหนึ่ง)

๒)เมื่อนายอำเภอได้รับคำร้องแล้ว ให้แจ้งให้คู่พิพาทอีกฝ่ายหนึ่งทราบและสอบถามว่าประสงค์จะ

เข้าสู่กระบวนการไกล่เกลี่ยและประนอมข้อพิพาทหรือไม่ หากเป็นกรณีที่มีคู่พิพาทหลายฝ่าย ให้

แจ้งและสอบถามคู่พิพาททุกฝ่าย (ข้อ ๑๑ วรรคสอง)

๓) ในกรณีที่คู่พิพาททุกฝ่ายตกลงยินยอมที่จะเข้าสู่กระบวนการไกล่เกลี่ยและประนอมข้อพิพาทให้

นายอำเภอแจ้งเป็นหนังสือให้คู่พิพาททุกฝ่ายทราบพร้อมทั้งกำหนดวัน เวลา และสถานที่ให้คู่พิพาท

ทุกฝ่ายมาพร้อมกันเพื่อเลือกผู้ไกล่เกลี่ยและประธานคณะผู้ไกล่เกลี่ย (ข้อ ๑๑ วรรคสาม)

๔) เมื่อคู่พิพาททุกฝ่ายมาพร้อมกันแล้ว ให้นายอำเภอดำเนินการให้คู่พิพาทเลือกผู้ไกล่เกลี่ยของตน

และร่วมกันเลือกว่าจะให้นายอำเภอ พนักงานอัยการประจำจังหวัด หรือปลัดอำเภอ เป็นประธาน

คณะผู้ไกล่เกลี่ย และจัดให้มีการบันทึกความตกลงยินยอมไว้ในสารบบการไกล่เกลี่ยและประนอม

ข้อพิพาท พร้อมทั้งให้คู่พิพาททุกฝ่ายลงลายมือชื่อในสารบบนั้น (ข้อ ๑๑ วรรคสี่)

๕) ในกรณีที่คู่พิพาทไม่อาจร่วมกันเลือกประธานคณะผู้ไกล่เกลี่ยได้ ให้นายอำเภอเป็นผู้กำหนด

ประธานคณะผู้ไกล่เกลี่ย (ข้อ ๑๑ วรรคห้า)

๖) ในกรณีที่คู่พิพาทฝ่ายใดฝ่ายหนึ่งไม่ยินยอมเข้าสู่กระบวนการไกล่เกลี่ยและประนอมข้อพิพาท

ให้นายอำเภอจำหน่ายคำร้องขอไกล่เกลี่ยและประนอมข้อพิพาทนั้นและแจ้งให้ผู้ร้องขอทราบ

(ข้อ ๑๑ วรรคหก)

๓๐. ในกรณีที่คู่พิพาททุกฝ่ายยินยอมเข้าสู่กระบวนการไกล่เกลี่ยและประนอมข้อพิพาท และมีการเลือกผู้ไกล่

เกลี่ยและประธานคณะผู้ไกล่เกลี่ยแล้วให้ประธานคณะผู้ไกล่เกลี่ยนัดประชุมคณะผู้ไกล่เกลี่ยภายในกี่วัน

**ตอบ** **ภายในเจ็ดวัน** นับแต่วันที่มีคณะผู้ไกล่เกลี่ยครบถ้วน เพื่อพิจารณาคำร้องขอไกล่เกลี่ยและประนอม

ข้อพิพาท (ข้อ ๑๒)

๓๑. ในกรณีใด ที่ประชุมคณะผู้ไกล่เกลี่ยมีมติไม่รับคำร้องขอนั้นไว้พิจารณา มีสาเหตุจากอะไร จะต้องทำอย่างไร

**ตอบ** ในกรณีที่เห็นว่าผู้ร้องขอใช้สิทธิโดยไม่สุจริต หรือการดำเนินการต่อไปจะเป็นผลให้เกิดการได้เปรียบ

หรือเสียเปรียบแก่คู่พิพาทฝ่ายใดฝ่ายหนึ่งในการดำเนินคดีทางศาล ให้คณะผู้ไกล่เกลี่ยมีมติไม่รับ

คำร้องขอนั้นไว้พิจารณา และให้ยุติเรื่อง (ข้อ ๑๒)

๓๒. การไกล่เกลี่ยและประนอมข้อพิพาททางแพ่ง โดยปกติให้ใช้สถานที่ใด

**ตอบ** การดำเนินการไกล่เกลี่ยและประนอมข้อพิพาท โดยปกติให้กระทำ ณ ที่ว่าการอำเภอ แต่ในกรณี

จำเป็นประธานคณะผู้ไกล่เกลี่ยจะกำหนดให้ดำเนินการ ณ สถานที่ราชการอื่นก็ได้ แต่ต้องแจ้งให้

คู่พิพาททราบล่วงหน้าตามสมควร (ข้อ ๑๓ วรรคหนึ่ง)

๓๓. การนัดหมายคณะผู้ไกล่เกลี่ยและคู่พิพาททุกฝ่ายเพื่อไกล่เกลี่ยประนีประนอมข้อพิพาท จะต้องดำเนินการ

ภายในกี่วันนับแต่วันที่คณะผู้ไกล่เกลี่ยรับคำร้องขอไว้พิจารณา

**ตอบ** **ภายในเจ็ดวัน** สำหรับการนัดครั้งต่อ ๆ ไป ให้ประธานคณะผู้ไกล่เกลี่ยเป็นผู้กำหนดและแจ้งให้

คู่พิพาททุกฝ่ายทราบ และบันทึกการนัดหมายไว้ในสารบบการไกล่เกลี่ยและประนอมข้อพิพาท

(ข้อ ๑๓ วรรคสอง)

๓๔. การนัดหมายคณะผู้ไกล่เกลี่ยและคู่พิพาททุกฝ่ายเพื่อไกล่เกลี่ยประนีประนอมข้อพิพาทครั้งต่อ ๆ ไป

จะต้องดำเนินการอย่างไร

**ตอบ** ให้นายอำเภอหรือประธานคณะผู้ไกล่เกลี่ย แล้วแต่กรณีดำเนินการส่งทางไปรษณีย์ลงทะเบียนตอบรับ

ให้แก่คู่พิพาทและบุคคลที่เกี่ยวข้อง เว้นแต่ผู้นั้นอยู่ ณ สถานที่ไกล่เกลี่ยในเวลาที่ได้มีการนัดหมาย

และได้ลงลายมือชื่อรับรู้ไว้ ให้ถือว่าได้ส่งโดยชอบแล้ว (ข้อ ๑๓ วรรคสาม)

๓๕. ในกรณีคู่พิพาทฝ่ายใดฝ่ายหนึ่งหรือทุกฝ่ายไม่มาตามกำหนดที่ประธานคณะผู้ไกล่เกลี่ยนัดหมายโดย

ไม่แจ้งเหตุผล หรือไม่ขอเลื่อนวันนัดหมาย หากเป็นกรณีที่คู่พิพาทที่ยื่นคำร้องขอไกล่เกลี่ยและประนอม

ข้อพิพาท หรือคู่กรณีทุกฝ่ายไม่มาตามกำหนดนัด จะต้องดำเนินการอย่างใด

**ตอบ** ให้คณะผู้ไกล่เกลี่ยสั่งจำหน่ายคำร้องขอไกล่เกลี่ยและประนอมข้อพิพาทและสั่งยุติเรื่อง และ

ให้ถือว่าคณะผู้ไกล่เกลี่ยไม่เคยรับคำร้องขอไกล่เกลี่ยและประนอมข้อพิพาทนั้นมาแต่ต้น (ข้อ ๑๔)

๓๖. ในกรณีคู่พิพาทฝ่ายใดฝ่ายหนึ่งหรือทุกฝ่ายมาพร้อมกันแล้ว ก่อนเริ่มต้นกระบวนการไกล่เกลี่ยและ

ประนอมข้อพิพาท จะต้องทำอย่างไร

**ตอบ** ให้ประธานคณะผู้ไกล่เกลี่ยชี้แจงวิธีการไกล่เกลี่ยและประนอมข้อพิพาทให้คู่พิพาททุกฝ่ายทราบ

(ข้อ ๑๕)

๓๗. การไกล่เกลี่ยและประนอมข้อพิพาททุกครั้ง องค์คณะผู้ไกล่เกลี่ย ที่จะต้องมีกี่คน

**ตอบ** คณะผู้ไกล่เกลี่ยจะต้องมาปฏิบัติหน้าที่ครบทุกคน (ข้อ ๑๖ วรรคหนึ่ง)

๓๘. ในการไกล่เกลี่ยและประนอมข้อพิพาท คณะผู้ไกล่เกลี่ยจะต้องให้คู่พิพาท ทำอย่างไร

**ตอบ** ต้องให้คู่พิพาทตกลงยินยอมผ่อนผันให้แก่กัน โดยเปิดโอกาสให้คู่พิพาทเสนอข้อผ่อนผันให้แก่กัน

หรือคณะผู้ไกล่เกลี่ยอาจเสนอทางเลือกในการผ่อนผันให้แก่คู่พิพาทพิจารณาตกลงยินยอมยุติ

ข้อพิพาทนั้น ทั้งนี้ ห้ามมิให้คณะผู้ไกล่เกลี่ยชี้ขาดข้อพิพาท (ข้อ ๑๖ วรรคสอง)

๓๙. ในการไกล่เกลี่ยข้อพิพาท คณะผู้ไกล่เกลี่ยจะต้องให้คู่พิพาททุกฝ่ายอยู่ในห้องประชุมพร้อมกันหรือหรือไม่

**ตอบ** ให้คณะผู้ไกล่เกลี่ยรับฟังข้อเท็จจริงเบื้องต้นเกี่ยวกับข้อพิพาทจากคู่พิพาททุกฝ่าย โดยให้รับฟัง

ข้อเท็จจริงต่อหน้าคู่พิพาทพร้อมกัน ทั้งนี้ ในการไกล่เกลี่ยนั้นจะไกล่เกลี่ยพร้อมกันหรือแยกกันก็ได้

แต่ในการตกลงกันนั้นให้กระทำต่อหน้าคู่พิพาททุกฝ่าย (ข้อ ๑๖ วรรคสาม)

๔๐. ในกรณีที่คณะผู้ไกล่เกลี่ยสงสัยโดยมีเหตุอันควรว่าข้อพิพาทนั้นไม่อาจบังคับกันได้ตามกฎหมายที่มิใช่เหตุ

อายุความ จะต้องทำอย่างไร

**ตอบ** ให้คณะผู้ไกล่เกลี่ยยุติการไกล่เกลี่ยและจำหน่ายข้อพิพาทออกจากสารบบการไกล่เกลี่ยและ

ประนอมข้อพิพาท (ข้อ ๑๖ วรรคสี่)

๔๑. ในการไกล่เกลี่ยข้อพิพาทจะสามารถนำพยานบุคคลเข้าชี้แจงหรือให้ข้อมูลได้หรือไม่

**ตอบ** ในกรณีที่คู่พิพาทฝ่ายใดฝ่ายหนึ่งร้องขอหรือคณะผู้ไกล่เกลี่ยเห็นสมควร คณะผู้ไกล่เกลี่ยอาจให้

นำพยานบุคคลเข้าชี้แจงหรือให้ข้อมูลก็ได้ แต่ทั้งนี้คณะผู้ไกล่เกลี่ยต้องคำนึงถึงหลักการที่จะให้

การไกล่เกลี่ยและประนอมข้อพิพาทเสร็จสิ้นไปโดยเร็ว (ข้อ ๑๗)

๔๒. การไกล่เกลี่ยข้อพิพาทตามกฎกระทรวงฯ ให้ถือว่าวันใด เป็นวันที่สะดุดหยุดลงของอายุความในการ

ฟ้องร้องคดี

**ตอบ** เพื่อประโยชน์ในการพิจารณาการสะดุดหยุดลงของอายุความในการฟ้องร้องคดีให้ถือว่าวันที่

คู่พิพาทแจ้งความประสงค์ตามกฎกระทรวงฯ ข้อ ๑๑ วรรคหนึ่ง เป็นวันยื่นข้อพิพาท กรณีที่แจ้ง

ความประสงค์ โดยวิธีส่งทางไปรษณีย์ ให้ถือวันที่อำเภอได้รับหนังสือแจ้ง (ข้อ ๑๘)

๔๓. ในระหว่างการดำเนินการไกล่เกลี่ยและประนอมข้อพิพาท หากคู่พิพาทฝ่ายใดฝ่ายหนึ่งไม่สมัครใจที่จะให้

มีการดำเนินการไกล่เกลี่ยและประนอมข้อพิพาทต่อไป จะต้องทำอย่างไร

**ตอบ** คู่พิพาทฝ่ายนั้นมีสิทธิบอกเลิกการไกล่เกลี่ยและประนอมข้อพิพาทต่อประธานคณะผู้ไกล่เกลี่ย

โดยทำเป็นหนังสือหรือด้วยวาจาก็ได้ และให้คณะผู้ไกล่เกลี่ยสั่งจำหน่ายคำร้องขอไกล่เกลี่ยและ

ประนอมข้อพิพาทและสั่งยุติเรื่องและให้ถือว่าคณะผู้ไกล่เกลี่ยไม่เคยรับคำร้องขอไกล่เกลี่ยและ

ประนอมข้อพิพาทนั้นมาแต่ต้น (ข้อ ๑๙)

๔๔. ในระหว่างการดำเนินการไกล่เกลี่ยและประนอมข้อพิพาท ถ้าผู้ไกล่เกลี่ยที่คู่พิพาทฝ่ายใดฝ่ายหนึ่งได้เลือก

ไว้ต้องพ้นจากบัญชีรายชื่อ หรือไม่อาจดำเนินการไกล่เกลี่ยและประนอมข้อพิพาทต่อไปได้ด้วยเหตุอื่น

หรือคู่พิพาทฝ่ายใดฝ่ายหนึ่งมีความประสงค์ขอเปลี่ยนตัวผู้ไกล่เกลี่ย จะต้องทำอย่างไร

**ตอบ** ให้คู่พิพาทฝ่ายนั้นเลือกผู้ไกล่เกลี่ยใหม่หรือขอเปลี่ยนตัวผู้ไกล่เกลี่ย แล้วแต่กรณี จากบัญชี

รายชื่อ เว้นแต่คู่พิพาทนั้นไม่เลือกผู้ไกล่เกลี่ยและประสงค์บอกเลิกการไกล่เกลี่ยและประนอม

ข้อพิพาท ให้คณะผู้ไกล่เกลี่ยดำเนินการตามกฎกระทรวงฯ ข้อ ๑๙ (ข้อ ๒๐)

๔๕. การดำเนินการไกล่เกลี่ยและประนอมข้อพิพาทต้องให้แล้วเสร็จภายในระยะเวลาเท่าใด

**ตอบ** ภายในระยะเวลาสามเดือน นับแต่วันที่นายอำเภอได้ลงเรื่องในสารบบการไกล่เกลี่ยและประนอม

ข้อพิพาท เว้นแต่มีความจำเป็นและคู่พิพาทยินยอม ให้ขยายระยะเวลาได้อีกครั้งละไม่เกินสามเดือน

แต่รวมระยะเวลาทั้งหมดแล้วต้องไม่เกินหนึ่งปี (ข้อ ๒๑ วรรคหนึ่ง)

๔๖. การดำเนินการไกล่เกลี่ยและประนอมข้อพิพาท เมื่อพ้นระยะเวลาตามกฎกระทรวงฯ ข้อ ๒๑ วรรคหนึ่ง

หากการไกล่ เกลี่ยและประนอมข้อพิพาทยังไม่ได้ข้อยุติ จะต้องทำอย่างไร

**ตอบ** ให้คณะผู้ไกล่เกลี่ยสั่งจำหน่ายข้อพิพาทนั้น (ข้อ ๒๑ วรรคสอง)

๔๗. ในกรณีที่คู่พิพาทไม่อาจตกลงกันได้ จะต้องทำอย่างไร

**ตอบ** ให้คณะผู้ไกล่เกลี่ยสั่งจำหน่ายข้อพิพาทนั้น (ข้อ ๒๒)

๔๘. ในกรณีที่คู่พิพาทตกลงกันได้ จะต้องทำอย่างไร

**ตอบ** ให้คณะผู้ไกล่เกลี่ยจัดให้มีการทำสัญญาประนีประนอมยอมความระหว่างคู่พิพาท และให้ถือเอา

ข้อตกลงตามสัญญาประนีประนอมยอมความมีผลผูกพันคู่พิพาท การจัดทำสัญญา

ประนีประนอมยอมความดังกล่าวต้องไม่ขัดต่อความสงบเรียบร้อยและศีลธรรมอันดีของ

ประชาชน และให้คู่พิพาททุกฝ่ายและคณะผู้ไกล่เกลี่ยลงลายมือชื่อ (ข้อ ๒๓)

๔๙. สัญญาประนีประนอมยอมความตามกฎกระทรวงฯ ข้อ ๒๓ วรรคหนึ่ง จะมีผลอย่างไร

**ตอบ** ย่อมทำให้ข้อเรียกร้องเดิมของคู่พิพาทได้ระงับสิ้นไป และทำให้คู่พิพาทได้สิทธิตามที่แสดงไว้

ในสัญญาประนีประนอมยอมความ (ข้อ ๒๔)

๕๐. ในกรณีที่คู่พิพาทฝ่ายใดฝ่ายหนึ่งไม่ปฏิบัติตามสัญญาประนีประนอมยอมความ จะต้องทำอย่างไร

**ตอบ** ให้คู่พิพาทอีกฝ่ายหนึ่งยื่นคำร้องต่อพนักงานอัยการที่มีเขตอำนาจรับผิดชอบในท้องที่อำเภอ

ที่ดำเนินการไกล่เกลี่ยและประนอมข้อพิพาทนั้น และให้พนักงานอัยการดำเนินการยื่นคำร้องต่อศาล

ที่มีเขตอำนาจเพื่อให้ออกคำบังคับให้ตามสัญญาประนีประนอมยอมความดังกล่าว โดยให้นำกฎหมาย

ว่าด้วยอนุญาโตตุลาการมาใช้บังคับโดยอนุโลม (ข้อ ๒๕ วรรคหนึ่ง)

๕๑. การยื่นคำร้องต่อศาลของพนักงานอัยการตามกฎกระทรวงฯ ข้อ ๒๕ วรรคหนึ่ง ต้องกระทำภายในกี่ปี

**ตอบ** ให้กระทำภายในกำหนดเวลาสามปี นับแต่วันที่อาจบังคับตามสัญญาประนีประนอมยอมความได้

(ข้อ ๒๕ วรรคสอง)

๕๒. ในการไกล่เกลี่ยและประนอมข้อพิพาทจะต้องมีการดำเนินการด้านธุรการและเอกสาร อย่างไร

**ตอบ** ให้ประธานคณะผู้ไกล่เกลี่ยจัดให้มีการบันทึกสรุปข้อเท็จจริงเกี่ยวกับข้อพิพาทผลของการไกล่เกลี่ย

และประนอมข้อพิพาท และข้อตกลงยินยอมร่วมกันระหว่างคู่พิพาท เพื่อเก็บรวมไว้ในสารบบ

การไกล่เกลี่ยและประนอมข้อพิพาทของอำเภอ (ข้อ ๒๖)

๕๓. คณะผู้ไกล่เกลี่ยมีสิทธิได้รับค่าตอบแทน และค่าใช้จ่ายในการเดินทาง อย่างไร

**ตอบ** เฉพาะกรณีที่ทำหน้าที่ไกล่เกลี่ยและประนอมข้อพิพาท (ข้อ ๒๗ วรรคหนึ่ง)

๕๔. คณะผู้ไกล่เกลี่ยมีสิทธิได้รับค่าตอบแทน และค่าใช้จ่ายในการเดินทาง จำนวนเท่าใด

**ตอบ** เป็นไปตามอัตราที่กำหนดท้ายกฎกระทรวงนี้ ดังนี้ (ข้อ ๒๗ วรรคสอง)

๑. ประธานคณะผู้ไกล่เกลี่ยได้รับค่าตอบแทนครั้งละ ๑,๒๕๐ บาท แต่รวมกันแล้วไม่เกิน ๖,๒๕๐

บาท ต่อหนึ่งข้อพิพาท

๒. ผู้ไกล่เกลี่ยได้รับค่าตอบแทนครั้งละ ๑,๐๐๐ บาท แต่รวมกันแล้ว ไม่เกิน ๕,๐๐๐ บาท ต่อหนึ่ง

ข้อพิพาท

๓. ผู้ไกล่เกลี่ยมีสิทธิได้รับค่าใช้จ่ายในการเดินทางมาทำ หน้าที่ไกล่เกลี่ยและประนอมข้อพิพาท

ครั้งละ ๒๐๐ บาท หรือตามที่จ่ายจริงแต่ไม่เกินครั้งละ ๕๐๐ บาท

๕๕. การไกล่เกลี่ยประนอมข้อพิพาททางอาญา ตามมาตรา ๖๑/๓ แห่ง พ.ร.บ. ระเบียบบริหารราชการแผ่นดิน

พ.ศ. ๒๕๓๔ แก้ไขเพิ่มเติมโดยพ.ร.บ. ระเบียบบริหารราชการแผ่นดิน พ.ศ. ๒๕๓๔ (ฉบับที่ ๗) พ.ศ.

๒๕๕๐ ได้กำหนดเงื่อนไขไว้ว่าอย่างไร

**ตอบ** ๑) ความผิดที่มีโทษทางอาญาที่เกิดขึ้นในเขตอำเภอ

๒) เป็นความผิดอันยอมความได้ และมิใช่เป็นความผิดเกี่ยวกับเพศ

๓) ถ้าผู้เสียหายและผู้ถูกกล่าวหายินยอม หรือแสดงความจำนง

ให้นายอำเภอของอำเภอนั้นหรือปลัดอำเภอที่นายอำเภอดังกล่าวมอบหมายเป็นผู้ไกล่เกลี่ยตามควร

แก่กรณี และเมื่อผู้เสียหายและผู้ถูกกล่าวหายินยอมเป็นหนังสือตามที่ไกล่เกลี่ยและปฏิบัติตาม

คำไกล่เกลี่ยดังกล่าวแล้ว ให้คดีอาญาเป็นอันเลิกกันตามประมวลกฎหมายวิธีพิจารณาความอาญา

๕๖. กฎกระทรวงว่าด้วยการไกล่เกลี่ยความผิดที่มีโทษทางอาญา พ.ศ. ๒๕๕๓ ให้ไว้เมื่อใด

**ตอบ** วันที่ ๒๕ สิงหาคม ๒๕๕๓

๕๗. กฎกระทรวงว่าด้วยการไกล่เกลี่ยความผิดที่มีโทษทางอาญา พ.ศ. ๒๕๕๓ ประกาศในราชกิจจา

นุเบกษาเมื่อใด

**ตอบ** วันที่ ๗ กันยายน ๒๕๕๓

๕๘. กฎกระทรวงว่าด้วยการไกล่เกลี่ยความผิดที่มีโทษทางอาญา พ.ศ. ๒๕๕๓ มีผลบังคับใช้เมื่อใด

**ตอบ** เมื่อพ้นกำหนด**หนึ่งร้อยยี่สิบวัน**นับแต่วันประกาศในราชกิจจานุเบกษาเป็นต้นไป (วันที่ 5 มกราคม

2554)

๕๙. การออกกฎกระทรวงว่าด้วยการไกล่เกลี่ยความผิดที่มีโทษทางอาญา พ.ศ. ๒๕๕๓ อาศัยอำนาจตาม

มาตราใด ของ พ.ร.บ. ระเบียบบริหารราชการแผ่นดิน พ.ศ. ๒๕๓๔ แก้ไขเพิ่มเติมโดย พ.ร.บ. ระเบียบ

บริหารราชการแผ่นดิน พ.ศ. ๒๕๓๔ (ฉบับที่ ๗) พ.ศ. ๒๕๕๐ และบัญญัติว่าอย่างใด

**ตอบ** มาตรา ๖๑/๓ วรรคสาม บัญญัติว่า หลักเกณฑ์และวิธีในการดำเนินการตามวรรคหนึ่ง ให้เป็นไปตาม

ที่กำหนดในกฎกระทรวง

๖๐. ความผิดที่มีโทษทางอาญา ตามกฎกระทรวงว่าด้วยการไกล่เกลี่ยความผิดที่มีโทษทางอาญา พ.ศ. ๒๕๕๓

หมายความว่าอย่างไร

**ตอบ** หมายความว่า ความผิดที่มีโทษทางอาญาตามประมวลกฎหมายอาญาหรือกฎหมายอื่นที่เป็นความผิด

อันยอมความได้ และมิใช่ความผิดเกี่ยวกับเพศ (ข้อ ๒)

๖๑. กรณีที่ผู้เสียหายหรือผู้ถูกกล่าวหาผู้ใดประสงค์จะให้มีการไกล่เกลี่ยข้อพิพาททางอาญา จะต้องทำอย่างไร

**ตอบ** ๑)ให้แจ้งความประสงค์เป็นหนังสือหรือด้วยวาจาต่อนายอำเภอหรือปลัดอำเภอ ณ ที่ว่าการอำเภอนั้น

ในกรณีที่แจ้งความประสงค์ด้วยวาจา ให้นายอำเภอหรือปลัดอำเภอทำบันทึกความประสงค์นั้นไว้ และ

ให้ผู้เสียหายหรือผู้ถูกกล่าวหาดังกล่าวลงลายมือชื่อไว้ด้วย (ข้อ ๔ วรรคหนึ่ง)

๒) เมื่อนายอำเภอหรือปลัดอำเภอได้รับแจ้งความประสงค์ตามกฎกระทรวงฯ วรรคหนึ่งแล้ว ให้แจ้ง

ผู้เสียหาย หรือผู้ถูกกล่าวหาอีกฝ่ายหนึ่งทราบและสอบถามว่าจะยินยอมหรือแสดงความจำนงเข้าสู่

กระบวนการไกล่เกลี่ยหรือไม่ หากเป็นกรณีที่มีผู้เสียหายหรือผู้ถูกกล่าวหาหลายฝ่าย ให้แจ้งและ

สอบถามทุกฝ่าย (ข้อ ๔ วรรคสอง)

๓) ในกรณีที่ผู้เสียหายและผู้ถูกกล่าวหาทุกฝ่ายตกลงยินยอมหรือแสดงความจำนงที่จะเข้าสู่

กระบวนการไกล่เกลี่ย ให้นายอำเภอหรือปลัดอำเภอแจ้งให้ทุกฝ่ายทราบ และจัดให้มีการบันทึก

การยินยอมหรือความจำนงเข้าสู่กระบวนการไกล่เกลี่ยไว้ในสารบบการไกล่เกลี่ยข้อพิพาทคดีอาญา

พร้อมทั้งให้ผู้เสียหายและผู้ถูกกล่าวหาทุกฝ่ายลงลายมือชื่อในสารบบนั้น (ข้อ ๔วรรคสาม)

๔) ในกรณีที่ผู้เสียหายหรือผู้ถูกกล่าวหาฝ่ายใดฝ่ายหนึ่งไม่ยินยอมหรือไม่แสดงความจำนงเข้าสู่

กระบวนการไกล่เกลี่ย ให้การแจ้งความประสงค์ตามวรรคหนึ่งสิ้นผลไป และให้นายอำเภอ หรือ

ปลัดอำเภอแจ้งผู้เสียหายหรือผู้ถูกกล่าวหาฝ่ายที่เหลือทราบด้วย (ข้อ ๔ วรครคสี่)

๖๒. ในกรณีที่นายอำเภอหรือปลัดอำเภอเห็นว่าสิทธินำคดีอาญามาฟ้องได้ระงับไปตามประมวลกฎหมายวิธี

พิจารณาความอาญาแล้วก่อนวันแจ้งความประสงค์ตามกฎกระทรวงฯ ข้อ ๔ วรรคหนึ่ง หรือจะระงับไปก่อน

วันที่นายอำเภอหรือปลัดอำเภอแจ้งให้ผู้เสียหายหรือผู้ถูกกล่าวหาอีกฝ่ายหนึ่งทราบตามกฎกระทรวงฯ ข้อ ๔

วรรคสอง จะต้องทำอย่างไร

**ตอบ** ห้ามไม่ให้นายอำเภอหรือปลัดอำเภอรับข้อพิพาทนั้นไว้ไกล่เกลี่ย และให้นายอำเภอหรือปลัดอำเภอแจ้ง

ให้ผู้แจ้งความประสงค์ทราบโดยพลัน (ข้อ ๕)

๖๓. การแจ้งความประสงค์ของผู้เสียหายหรือผู้ถูกกล่าวหาตามกฎกระทรวงฯ ข้อ ๔ วรรคหนึ่ง ถือว่าเป็นคำร้อง

ทุกข์ตามประมวลกฎหมายวิธีพิจารณาความอาญา หรือไม่

**ตอบ** ไม่ใช่คำร้องทุกข์ตามประมวลกฎหมายวิธีพิจารณาความอาญา (ข้อ ๖)

๖๔. เมื่อผู้เสียหายและผู้ถูกกล่าวหาทุกฝ่ายได้ลงลายมือชื่อในสารบบการไกล่เกลี่ยข้อพิพาทคดีอาญาตาม

กฎกระทรวงฯ ข้อ ๔ วรรคสาม แล้ว ให้นายอำเภอหรือปลัดอำเภอรับข้อพิพาทนั้นไว้ไกล่เกลี่ยต่อไป และ

จะต้องดำเนินการอย่างไร

**ตอบ** แจ้งให้ผู้เสียหายและผู้ถูกกล่าวหาทุกฝ่ายทราบถึงสิทธิของตนและผลของการไกล่เกลี่ยข้อพิพาทตามกฎ

กระทรวงฯ ข้อ ๑๒ ข้อ ๑๔ ข้อ ๑๕ และข้อ ๑๗ พร้อมทั้งสอบถามรายละเอียดเกี่ยวกับข้อพิพาทจาก

ผู้เสียหายและผู้ถูกกล่าวหาทุกฝ่ายรวมทั้งผู้ที่เกี่ยวข้อง และบันทึกการแจ้งและรายละเอียดเกี่ยวกับข้อพิพาท

ดังกล่าวไว้ในสารบบการไกล่เกลี่ยข้อพิพาทคดีอาญา (ข้อ ๗ วรรคหนึ่ง)

๖๕. การบันทึกการแจ้งและรายละเอียดเกี่ยวกับข้อพิพาทดังกล่าวไว้ในสารบบการไกล่เกลี่ยข้อพิพาทคดีอาญา

จะบันทึกอย่างไร เรื่องใดบ้าง

**ตอบ** การบันทึกรายละเอียดเกี่ยวกับข้อพิพาทตามกฎกระทรวงฯ ข้อ ๗ วรรคหนึ่ง ให้บันทึกเฉพาะการ

กระทำที่เกี่ยวข้องกับข้อพิพาทตามที่ได้ความจากผู้เสียหายและผู้ถูกกล่าวหาทุกฝ่ายและผู้ที่เกี่ยวข้อง

รวมทั้งวัน เวลา สถานที่ และบุคคลหรือสิ่งของที่เกี่ยวข้องกับข้อพิพาท (ข้อ ๗ วรรคสอง)

๖๖. เมื่อได้บันทึกรายละเอียดเกี่ยวกับข้อพิพาทตามกฎกระทรวงฯ ข้อ ๗ วรรคหนึ่ง แล้วจะต้องทำอย่างไร

**ตอบ** ให้นายอำเภอหรือปลัดอำเภออ่านข้อความที่บันทึกไว้ในสารบบการไกล่เกลี่ยข้อพิพาท ให้ผู้เสียหายและ

ผู้ถูกกล่าวหาทุกฝ่ายฟัง แล้วให้ผู้เสียหายและผู้ถูกกล่าวหาทุกฝ่าย รวมทั้ง นายอำเภอหรือปลัดอำเภอ

ลงลายมือชื่อไว้เป็นหลักฐาน (ข้อ ๗ วรรคสาม)

๖๗. ในการสอบถามรายละเอียดเกี่ยวกับข้อพิพาทตามกฎกระทรวงฯ ข้อ ๗ วรรคหนึ่ง นายอำเภอหรือปลัดอำเภอ

กระทำลับหลังผู้เสียหายและผู้ถูกกล่าวหา ได้หรือไม่

**ตอบ** ให้กระทำต่อหน้าผู้เสียหายและผู้ถูกกล่าวหาทุกฝ่าย เว้นแต่ผู้เสียหายหรือผู้ถูกกล่าวหาฝ่ายใดฝ่ายหนึ่ง

ไม่มาตามที่นัดหมายโดยไม่มีเหตุอันสมควร จะกระทำลับหลังผู้เสียหาย หรือผู้ถูกกล่าวหาฝ่ายนั้นก็ได้

ทั้งนี้ ในการไกล่เกลี่ยนั้นจะไกล่เกลี่ยพร้อมกันหรือแยกกันก็ได้ แต่ในการตกลงกันนั้น ให้กระทำต่อหน้า

ผู้เสียหายและผู้ถูกกล่าวหาทุกฝ่าย (ข้อ ๘ วรรคหนึ่ง)

๖๘. ในการไกล่เกลี่ยข้อพิพาทคดีอาญา ผู้เสียหายและผู้ถูกกล่าวหาทุกฝ่ายจะขอให้ผู้ซึ่งตนไว้วางใจเข้ารับฟังการ

ไกล่เกลี่ยได้หรือไม่

**ตอบ** ได้ จำนวนไม่เกินสองคน แต่ในการไกล่เกลี่ยครั้งใด หากนายอำเภอหรือปลัดอำเภอเห็นว่าการมีบุคคล

อื่นซึ่งไม่ใช่ผู้เสียหายหรือผู้ถูกกล่าวหาอยู่ด้วยจะเป็นอุปสรรคต่อการไกล่เกลี่ย จะดำเนินการไกล่เกลี่ย

ครั้งนั้นโดยมิให้บุคคลอื่นซึ่งมิใช่ผู้เสียหายหรือผู้ถูกกล่าวหาเข้าร่วมรับฟังก็ได้ (ข้อ ๘ วรรคสอง)

๖๙. การไกล่เกลี่ยและประนอมข้อพิพาททางอาญา ให้ใช้สถานที่ใดในการไกล่เกลี่ย และจะแจ้งผู้เสียหายและ

ผู้ถูกกล่าวหาทุกฝ่าย อย่างไร

**ตอบ** การดำเนินการไกล่เกลี่ยข้อพิพาท ให้กระทำ ณ ที่ว่าการอำเภอ หรือในกรณีจำเป็นจะกระทำ

ณ สถานที่ราชการอื่นตามที่นายอำเภอกำหนดก็ได้ แต่ต้องแจ้งให้ผู้เสียหายและผู้ถูกกล่าวหาทุกฝ่าย

ทราบล่วงหน้าตามสมควร ให้นายอำเภอหรือปลัดอำเภอส่งหนังสือนัดหมายการไกล่เกลี่ยไปยัง

ผู้เสียหายและผู้ถูกกล่าวหาทุกฝ่าย เว้นแต่ผู้นั้นได้รับแจ้งด้วยวาจาและลงลายมือชื่อรับรู้ไว้ ให้ถือว่า

เป็นการนัดหมายโดยชอบแล้ว (ข้อ ๙)

๗๐. ในการไกล่เกลี่ยและประนอมข้อพิพาททางอาญา นายอำเภอหรือปลัดอำเภอจะต้องดำเนินการอย่างไร

**ตอบ** ต้องเปิดโอกาสให้ผู้เสียหายหรือผู้ถูกกล่าวหาเสนอข้อผ่อนผันให้แก่กัน หรืออาจเสนอทางเลือกให้แก่

ผู้เสียหายหรือผู้ถูกกล่าวหาผ่อนผันให้แก่กันก็ได้ แต่ห้ามไม่ให้นายอำเภอหรือปลัดอำเภอวินิจฉัย

ข้อเท็จจริงหรือชี้ขาดข้อพิพาท (ข้อ ๑๐)

๗๑. เมื่อผู้เสียหายและผู้ถูกกล่าวหาทุกฝ่ายตกลงยินยอมตามที่ไกล่เกลี่ย จะต้องทำอย่างไร

**ตอบ** ให้นายอำเภอหรือปลัดอำเภอจัดทำเป็นหนังสือตกลงยินยอม และบันทึกการตกลงยินยอมนั้นไว้ใน

สารบบการไกล่เกลี่ยข้อพิพาทคดีอาญา หนังสือตกลงยินยอมตามวรรคหนึ่ง ให้ระบุวัน เดือน ปี และ

รายละเอียดความตกลงยินยอม รวมทั้งกำหนดระยะเวลาการปฏิบัติตามความตกลงยินยอมให้ชัดเจน

และให้นำความในกฎกระทรวงฯ ข้อ ๗ วรรคสาม มาใช้บังคับโดยอนุโลม (ข้อ ๑๑)

๗๒. เมื่อผู้เสียหายและผู้ถูกกล่าวหาทุกฝ่ายได้ปฏิบัติตามความตกลงยินยอมตามกฎกระทรวงฯ ข้อ ๑๑ แล้ว

ผลของการไกล่เกลี่ยทางอาญาจะเป็นอย่างไร และจะต้องทำอย่างไร

**ตอบ** ให้คดีอาญาเป็นอันเลิกกันและสิทธิการนำคดีอาญามาฟ้องระงับไปตามประมวลกฎหมายวิธีพิจารณา

ความอาญา ในกรณีที่มีการร้องทุกข์หรือยื่นฟ้องต่อศาลไว้ ให้นายอำเภอหรือปลัดอำเภอแจ้งต่อพนักงาน

สอบสวน พนักงานอัยการ หรือศาล แล้วแต่กรณี (ข้อ ๑๒)

๗๓. การเปิดเผยข้อเท็จจริงใดที่ได้มาจากการดำเนินการไกล่เกลี่ยข้อพิพาททางอาญา สารมารถกระทำได้หรือไม่

**ตอบ** นายอำเภอหรือปลัดอำเภอจะเปิดเผยข้อเท็จจริงใดที่ได้มาจากการดำเนินการไกล่เกลี่ยข้อพิพาทมิได้

เว้นแต่เป็นการเปิดเผยตามคำสั่งศาล (ข้อ ๑๓)

๗๔. ในกรณีที่ผู้เสียหายและผู้ถูกกล่าวหาทุกฝ่ายได้ตกลงยินยอมตามที่ไกล่เกลี่ยแล้ว แต่ไม่ได้ปฏิบัติตาม

ความตกลงยินยอมหรือปฏิบัติไม่ครบถ้วนภายในเวลาที่ตกลงกันไว้ จะต้องทำอย่างไร

**ตอบ** ให้นายอำเภอหรือปลัดอำเภอจำหน่ายข้อพิพาทนั้นออกจากสารบบการไกล่เกลี่ยข้อพิพาทคดีอาญา

(ข้อ ๑๔)

๗๕. ในระหว่างการดำเนินการไกล่เกลี่ยและประนอมข้อพิพาททางอาญา หากผู้เสียหายหรือผู้ถูกกล่าวหาฝ่ายใด

ฝ่ายหนึ่งจะบอกเลิกการไกล่เกลี่ยข้อพิพาท จะต้องทำอย่างไร

**ตอบ** ให้ผู้เสียหายหรือผู้ถูกกล่าวหาทำเป็นหนังสือหรือด้วยวาจาต่อนายอำเภอหรือปลัดอำเภอเมื่อใดก็ได้

ในกรณีบอกเลิกด้วยวาจาให้นายอำเภอหรือปลัดอำเภอบันทึกการบอกเลิกนั้นไว้พร้อมทั้งให้ผู้เสียหาย

หรือผู้ถูกกล่าวหาฝ่ายที่บอกเลิกลงลายมือชื่อไว้เป็นหลักฐาน เมื่อนายอำเภอหรือปลัดอำเภอได้รับ

การบอกเลิกการไกล่เกลี่ยข้อพิพาทแล้ว ให้จำหน่ายข้อพิพาทนั้นออกจากสารบบการไกล่เกลี่ยข้อพิพาท

คดีอาญา (ข้อ ๑๕)

๗๖. การไกล่เกลี่ยและประนอมข้อพิพาททางอาญาตามกฎกระทรวงฯ ต้องดำเนินการให้แล้วเสร็จภายในกี่วัน

**ตอบ** ให้นายอำเภอหรือปลัดอำเภอทำการไกล่เกลี่ยข้อพิพาทให้แล้วเสร็จภายในสิบห้าวันนับแต่วันที่ได้รับ

ข้อพิพาทไว้ เว้นแต่มีความจำเป็นและผู้เสียหายและผู้ถูกกล่าวหาทุกฝ่ายยินยอมให้นายอำเภอหรือ

ปลัดอำเภอขยายเวลาได้อีกไม่เกินสิบห้าวัน (ข้อ ๑๖ วรรคหนึ่ง)

๗๗. เมื่อพ้นระยะเวลาตามกฎกระทรวงข้อ ๑๖ วรรคหนึ่งแล้ว ถ้าผู้เสียหายและผู้ถูกกล่าวหาทุกฝ่ายไม่สามารถ

ตกลงยินยอมกันได้ จะต้องทำอย่างไร

**ตอบ** ให้นายอำเภอหรือปลัดอำเภอจำหน่ายข้อพิพาทนั้นออกจากสารบบการไกล่เกลี่ยข้อพิพาทคดีอาญา

(ข้อ ๑๖ วรรคสอง)

๗๘. ข้อพิพาทใดที่นายอำเภอหรือปลัดอำเภอจำหน่ายออกจากสารบบการไกล่เกลี่ยข้อพิพาทคดีอาญา

ตามกฎกระทรวงข้อ ๑๖ วรรคสอง หากผู้เสียหายหรือผู้ถูกกล่าวหามีความประสงค์จะให้นายอำเภอหรือ

ปลัดอำเภอ ทำการไกล่เกลี่ยข้อพิพาทใหม่อีก จะได้หรือไม่

**ตอบ** นายอำเภอหรือปลัดอำเภอจะรับข้อพิพาทนั้นเข้าสู่กระบวนการไกล่เกลี่ยอีกไม่ได้ (ข้อ ๑๗)

๗๙. เมื่อนายอำเภอหรือปลัดอำเภอจำหน่ายข้อพิพาทออกจากสารบบการไกล่เกลี่ยข้อพิพาทคดีอาญาแล้ว

จะต้องทำอย่างไร

**ตอบ** ให้บันทึกเหตุแห่งการจำหน่ายข้อพิพาทไว้ด้วย (ข้อ ๑๘)

....................................

**ตัวอย่างข้อสอบ**

**การไกล่เกลี่ยและประนอมข้อพิพาททางแพ่งและทางอาญา ในอำนาจหน้าที่ของ กม.**

๑. ข้อบังคับกระทรวงมหาดไทยว่าด้วยการปฏิบัติงานประนีประนอมข้อพิพาทของคณะกรรมการหมู่บ้าน

พ.ศ. ๒๕๓๐ รัฐมนตรีว่าการกระทรวงมหาดไทยลงนามในประกาศ ณ วันที่เท่าไร

**ตอบ** วันที่ ๒๔ ธันวาคม พ.ศ. ๒๕๓๐

๒. ข้อบังคับกระทรวงมหาดไทยว่าด้วยการปฏิบัติงานประนีประนอมข้อพิพาทของคณะกรรมการหมู่บ้าน

พ.ศ. ๒๕๓๐ มีผลบังคับใช้เมื่อใด

**ตอบ** ให้ใช้บังคับเมื่อพ้นกำหนดเก้าสิบวันนับแต่วันประกาศ เป็นต้นไป (วันที่ ๒๔ มีนาคม ๒๕๓๑)

๓. ผู้ใดเป็นผู้รักษาการตามข้อบังคับกระทรวงมหาดไทยว่าด้วยการปฏิบัติงานประนีประนอมข้อพิพาทของ

คณะกรรมการหมู่บ้าน พ.ศ. ๒๕๓๐

**ตอบ** ให้ปลัดกระทรวงมหาดไทย เป็นผู้รักษาการตามข้อบังคับฉบับนี้ (ข้อ ๑๓)

๔. การประนีประนอมข้อพิพาทของคณะกรรมการหมู่บ้าน ตามข้อบังคับกระทรวงมหาดไทยฯ กำหนดเงื่อนไข

ไว้ว่าอย่างไร

**ตอบ** ๑) เป็นข้อพิพาทเกี่ยวกับความแพ่งหรือความอาญาที่เป็นความผิดยอมความได้

๒) คู่กรณีทั้งสองฝ่ายตกลงให้คณะกรรมการหมู่บ้านประนีประนอมข้อพิพาท และ

๓) ข้อพิพาทดังกล่าว เกิดขึ้นในหมู่บ้าน หรือคู่กรณีฝ่ายใดฝ่ายหนึ่งมีภูมิลำเนาในหมู่บ้าน (ข้อ ๔)

๕. เมื่อเกิดข้อพิพาทตามข้อ ๔ แห่งข้อบังคับกระทรวงมหาดไทยฯ คู่กรณีฝ่ายใดฝ่ายหนึ่งหรือทั้งสองฝ่ายประสงค์จะให้ข้อพิพาทนั้นยุติลงในระดับหมู่บ้าน จะต้องทำอย่างไร

**ตอบ** ๑) แจ้งให้ผู้ใหญ่บ้านทราบ

๒) ผู้ใหญ่บ้านแจ้งคู่กรณีทั้งสองฝ่ายมาตกลงทำบันทึกยินยอมให้ กม.ประนีประนอมข้อพิพาทตามแบบ

บันทึกยินยอมให้ กม. ประนีประนอมข้อพิพาทท้ายข้อบังคับฯ (ข้อ ๕)

๖. เมื่อดำเนินการตามข้อ ๕ แห่งข้อบังคับกระทรวงมหาดไทยฯ แล้ว ผู้ใหญ่บ้านจะต้องดำเนินการอย่างไร

**ตอบ** นัดหมายคณะกรรมการหมู่บ้านมาทำการประนีประนอมข้อพิพาท โดยไม่ชักช้า ซึ่งคณะกรรมการหมู่บ้าน

จะมอบหมายให้กรรมการไม่น้อยกว่าสองคนดำเนินการแทนได้ โดยคณะกรรมการหมู่บ้านหรือคู่กรณีจะ

เชิญบุคคลอื่นที่เห็นสมควรเข้าร่วมทำการประนีประนอมข้อพิพาทก็ได้ (ข้อ ๖)

๗. ในการประนีประนอมข้อพิพาท คณะกรรมการหมู่บ้าน จะต้องดำเนินการอย่างไร

**ตอบ** (๑) สอบถามข้อเท็จจริงจากคู่กรณีและบุคคลอื่นที่เห็นว่าเกี่ยวข้องกับข้อพิพาท

(๒) เชิญผู้ที่เกี่ยวข้องมาสอบถามข้อเท็จจริงในกรณีที่จำเป็น

(๓) ตรวจสอบเอกสารหรือวัตถุหรือสถานที่ที่เกี่ยวข้องตามความยินยอมของเจ้าหน้าที่หรือผู้ครอบครอง

การประนีประนอมข้อพิพาทให้กระทำโดยเปิดเผยต่อหน้าคู่กรณี

การประนีประนอมข้อพิพาทให้กระทำ ณ ที่ทำการผู้ใหญ่บ้านหรือสถานที่อื่นตามที่คณะกรรมการ

หมู่บ้านจะเห็นสมควร (ข้อ ๗)

๘. ถ้าคู่กรณีตกลงกันไม่ได้ จะต้องดำเนินการอย่างไร

**ตอบ** ให้ยุติประนีประนอมข้อพิพาทนั้นและแจ้งให้คู่กรณีทราบแล้วรายงานให้นายอำเภอท้องที่ทราบเพื่อดำเนินการตามอำนาจหน้าที่ต่อไป (ข้อ ๙ วรรคหนึ่ง)

๙. ถ้าคู่กรณีตกลงประนีประนอมกันได้ จะต้องดำเนินการอย่างไร

**ตอบ** ให้คณะกรรมการหมู่บ้านทำสัญญาประนีประนอมยอมความขึ้นสี่ฉบับ มีข้อความถูกต้องตรงกัน อ่านและอธิบายข้อความให้คู่กรณีเข้าใจ และให้ลงลายมือชื่อไว้ในสัญญานั้น โดยให้กรรมการหมู่บ้านอย่างน้อยสองคนลงนามเป็นพยานในสัญญามอบให้คู่กรณีถือไว้ฝ่ายละฉบับ คณะกรรมการหมู่บ้านเก็บไว้กับบันทึกยินยอมให้ประนีประนอมข้อพิพาทหนึ่งฉบับ ให้ผู้ใหญ่บ้านส่งอำเภอหนึ่งฉบับพร้อมกับแบบรายงาน (ข้อ ๙ วรรคสอง)

๑๐. เมื่อดำเนินการประนีประนอมข้อพิพาทเสร็จเรียบร้อยแล้ว ไม่ว่าคู่กรณีจะตกลงหรือไม่ตกลง ตามที่

ประนีประนอมข้อพิพาทก็ตาม คณะกรรมการหมู่บ้านจะต้องทำอย่างไร

**ตอบ** ให้คณะกรรมการหมู่บ้านบันทึกผลการดำเนินงานของคณะกรรมการหมู่บ้านไว้ท้ายบันทึกยินยอม

ให้ประนีประนอมข้อพิพาท และมอบให้ผู้ใหญ่บ้านเก็บรักษาไว้ เมื่อมีการเปลี่ยนผู้ดำรงตำแหน่ง

ผู้ใหญ่บ้าน ให้มีการส่งมอบเอกสารประนีประนอมข้อพิพาทนั้นแก่ผู้ดำรงตำแหน่งใหม่ (ข้อ ๑๐)

๑๑. การรายงานผลการประนีประนอมข้อพิพาท ผู้ใดจะต้องเป็นผู้รายงาน และรายงานเมื่อใด

**ตอบ** ให้ผู้ใหญ่บ้านรายงานผลการประนีประนอมข้อพิพาทแก่นายอำเภอท้องที่ทุกเดือนในวันประชุมกำนัน

ผู้ใหญ่บ้าน (ข้อ ๑๑)

๑๒. มีผู้ใดบ้างเป็นที่ปรึกษาของคณะกรรมการหมู่บ้าน

**ตอบ** ให้นายอำเภอ ปลัดอำเภอ ข้าราชการตำรวจยศตั้งแต่ร้อยตำรวจตรีขึ้นไปภายในเขตอำเภอ และ

พนักงานอัยการ ให้คำแนะนำปรึกษาตลอดจนร่วมกันช่วยเหลือสนับสนุนในการฝึกอบรมให้ความรู้แก่

คณะกรรมการหมู่บ้านในเขตท้องที่ เมื่อให้คำแนะนำปรึกษาแล้วให้บันทึกไว้ในสมุดตรวจการปฏิบัติงาน

ของกำนัน ผู้ใหญ่บ้าน

.................................